**הסכם – מזמין שירותים**

**שנערך ונחתם במשרדי המועצה במועצה האזורית אשכול**

**ביום \_\_\_\_\_\_\_\_\_ בחודש \_\_\_\_\_\_\_\_ שנת \_\_\_\_\_\_\_\_**

**בין:**

(להלן – **\_\_\_\_\_\_\_\_\_\_\_\_\_\_\_**)

**מצד אחד**

**\_\_\_\_\_\_\_\_\_\_\_\_\_\_\_\_ ח.פ/ ע.מ\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_ ח.פ/ ע.מ\_\_\_\_\_\_\_\_\_\_\_\_**

**באמצעות \_\_\_\_\_\_\_\_\_\_\_ ת.ז. \_\_\_\_\_\_\_\_\_\_\_**

שמענו \_\_\_\_\_\_\_\_\_\_\_\_\_\_

**(להלן: "היועץ")**

**מצד שני**

**הואיל:** המועצה מבקשת לקבל שירותי הנחיה לקבוצות טיפוליות של הורים וילדים כפי שמפורט בהצעת המחיר המאושרת ע"י המועצה והמצורפת **כנספח "1"** להסכם זה (להלן: "**השירותים**");

**והואיל:** והיועץ מצהיר כי יש לו ידע, מומחיות, קישורים ועוסק בתחום;

**והואיל:** וועדת ההתקשרויות של המועצה בישיבתה מיום \_\_\_\_\_\_\_\_ הכריזה על הספק כזוכה למתן השירותים;

**והואיל** והיועץ הינו בעל עסק עצמאי, בעל הידע, היכולת, הכלים, כוח האדם המיומן הנדרשים לצורך מתן השירותים למועצה על פי הוראות הסכם זה, עוסק מורשה במע"מ, רשום ברשויות המס ובמוסד לביטוח לאומי, מנהל ספרים כחוק ומשלם דמי ביטוח לאומי ומס בריאות כחוק;

**והואיל:** והצדדים מסכימים להתקשר באופן בו היועץ יתן למועצה את השירותים, בין השאר, בהתאם להצעת המחיר הנושאת תאריך \_\_\_\_\_\_\_ (שצורפה כאמור **כנספח "1"**);

**והואיל:** והצדדים מסכימים להתקשר באופן בו בכל עניין כפי המפורט בהסכם זה ובאופן שבו היחסים בין המועצה ליועץ יהיו יחסים של מזמין וקבלן עצמאי בלבד למתן שירותים, וכי לא יתקיימו כל יחסי עובד ומעביד בין הצדדים, וכי הוראות הסכם זה בלבד יחולו על הצדדים;

**והואיל:**  והצדדים מבקשים להעלות על הכתב את כל ההסכמות שביניהם;

**לפיכך, הוצהר, הוסכם והותנה בין הצדדים, כדלקמן:**

# **המבוא**

## המבוא להסכם זה לרבות ההצהרות הכלולות בו, מהווה חלק בלתי נפרד ממנו.

# **השירותים על פי הסכם זה:**

# היועץ יעניק למועצה שירותים, בין השאר כמפורט בהצעת המחיר, נספח 1 לעיל.

# במקרה שמדובר בתאגיד – לא יוחלף נותן השירותים המצוין בכותרת הסכם זה אלא בהסכמה מפורשת מטעם המועצה.

# **הצהרות היועץ והתחייבויותיו**:

## היועץ מצהיר בזה, כי הוא בעל כישורים, יכולת, ידע, מקצועיות, וניסיון קודם במתן השירותים בתחום כפי הנדרש בהצעת המחיר והשירותים המפורטים בנספח 1.

## כי יש ויהיה בידו לאורך כל תקופת ההתקשרות עם המועצה בהסכם זה, ביטוח אחריות מקצועי תקף ובהיקפים ראויים, כמפורט בסעיף 7 להלן.

## היועץ מצהיר כי קיבל את כל המידע וביצע כל בדיקה נדרשת וכל נתון רלוונטי על מנת להבין את היקף ומהות השירותים המבוקשים על ידי המועצה, וכי הצעת המחיר שניתנה על ידו למועצה, נספח 1 לעיל, וכן חתימתו על הסכם זה נעשתה לאחר ששקל את כל השיקולים הרלוונטיים לעניין בהתאם לבדיקותיו ומבלי שהתבסס על כל מצג שניתן לו (עד כמה שניתן), על ידי המועצה.

## כחלק ממתן השירותים שיינתנו על ידי היועץ הוא מתחייב להגיע לישיבות עם גורמים מקצועיים ו/או כל גורם אחר במועצה, בהתאם לצורך.

# **התמורה**

## התמורה לפי הסכם זה תיעשה על בסיס הצעת המחיר נספח 1 לעיל.

## בכפוף לחשבון מאושר ע"י האחראי מטעם המועצה יבוצע התשלום ליועץ. התמורה תשולם בתנאי שוטף + 30 יום, בכפוף לעמידת היועץ בהתחייבויותיו שבהסכם, כאשר בכל סוף חודש, ימציא היועץ למועצה חשבון לתשלום בגין החודש שחלף.

## היועץ מתחייב לשאת על חשבונו בכל התשלומים החלים עליו כמעסיק בגין עובדיו שיעסקו במתן השירותים מכוח הוראות כל דין, לרבות תשלומים לביטוח לאומי, מס הכנסה, מע"מ, מס בריאות.

## מובהר בזאת, כי התמורה הכוללת הנה סופית, ולא ישתלם ליועץ כל תשלום או תמורה אחרת (ולעניין זה התמורה כוללת עלויות ביטוחים, שכר עובדים, נסיעות והשתתפות בישיבות וכיוצב')- אלא אם נקבע על כך מפורשות אחרת בכתב.

# **אי תחולת יחסי עובד מעביד – ומשמעות הקביעה כי היועץ היא עובד המועצה**

## היועץ מצהיר כי הינו קבלן עצמאי לכל דבר ועניין, וכי אין בהסכם זה או בתנאי כלשהו מתנאיו כדי ליצור בין היועץ, לבין המועצה יחסי עובד ומעביד.

## מוסכם על הצדדים, כי לא מתקיימים כל יחסי עבודה בין הצדדים, והיועץ מתחייב שלא לטעון ו/או לתמוך ו/או להציג מצג בכל הליך שהוא, שיפוטי או אחר, כי בתקופת הסכם זה נוצרו ו/או התקיימו בינו לבין המועצה כל יחסי עובד ומעביד, ולא לתבוע מהמועצה כל זכות ו/או תשלום ו/או תמורה ו/או הטבה כלשהי, מכל מין וסוג שהוא, בגין תקופת מתן השירותים כאמור לפי הסכם זה, בין לעצמו ובין לצד ג' כלשהו (לרבות רשויות מס, ביטוח לאומי, וכיו"ב), בין בעצמו, ובין ע"י מי מטעמו, ו/או צד ג' כלשהו.

## היה ויקבע מסיבה כלשהי, כי למרות כוונת הצדדים כפי שבאה לידי ביטוי במפורש ובבירור בהסכם זה, יקבע ע"י גורם שיפוטי כלשהו (לרבות בית הדין לעבודה) או גורם מוסמך אחר כלשהו, כי התקיימו יחסי עבודה בין היועץ ו/או בין מי מעובדי היועץ לבין המזמין, הרי מוסכם בזאת על הצדדים, כי יחול המנגנון המוסכם הבא:

### השכר לצורך חישוב הזכויות שיגיעו ליועץ לנוכח הקביעה כי התקיימו יחסי עובד ומעביד, יעמוד על שישים אחוזים (60%) בלבד מהתמורה הכוללת המשולמת ליועץ לפי הסכם זה כהגדרתה.

### היועץ ידרש להשיב ו/או לשפות את המועצה, מיד עם דרישה ראשונה, בגין כל סכום ששולם לו מעבר לשישים אחוזים (60%) מהתמורה הכוללת הנ"ל, היינו היועץ ידרש להשיב ו/או לשפות ו/או לפצות את המועצה בסך המהווה 40% הנותרים ששולמו לפי הסכם זה, הכל בתוספת הפרשי הצמדה וריבית, ממועד קבלת כל תשלום ועד להשבת מלוא הסכומים למועצה.

### מוסכם על היועץ, כי המועצה תהיה רשאית לקזז ו/או לנכות מהתמורה הכוללת ומכל תשלום שיגיע ליועץ או לתבוע אותם מהיועץ, כל סכום שבו תחויב המועצה ע"י בית הדין לעבודה או גורם מוסמך אחר כלשהו.

### בנוסף, היה ותחויב המועצה בתשלומים כלשהם, מכל מין וסוג שהוא, לרשויות המס, ביטוח לאומי, ביטוח בריאות, וכיוצ"ב, כתוצאה מקביעה שיפוטית כאמור או של גורם מוסמך אחר כלשהו, תהיה רשאית המועצה לקזז/לנכות סכומים אלו, מכל סכום שיגיע ליועץ מהמועצה כאמור, או לתבוע אותם מהיועץ.

## היועץ מתחייב לבטח עצמו ו/או מי מעובדיו ו/או להפריש כדין כספים לטובת קרן פנסיה (לכל הפחות לפי הקבוע בצו ההרחבה לביטוח פנסיוני) על חשבונו בלבד.

# **אחריות היועץ, הגדרה מקצועית ואחריות בנזיקין**:

## שום הוראה מהוראות הסכם זה אין בה - ולא תתפרש כדי לעשות את המועצה ו/או כל אדם הפועל מזמן לזמן בשמה ו/או מטעמה - אחראים או לחייבם בפיצויים או אחרת בעד כל אבדן, נזק או הפסד העלול להיגרם לגופו או לרכושו של היועץ, עובדיו ושל כל אחד אחר הפועל מזמן לזמן בשמו או מטעמו, או של כל צד שלישי מחמת פעולה, רשלנות, מחדל, מקרה אסון או כל סיבה אחרת הקשורה או הנובעת מביצוע הסכם זה או מאופן ביצועו, והיועץ לבדו ישא באחריות לתוצאות כל מקרה מהמקרים המפורטים לעיל.

### היועץ אחראי לכל נזק, הפסד, אובדן, פגיעה שייגרמו למועצה עקב הפרת החוזה, מצידו או מצד מי מעובדיו, וכן אחראי הוא לכל נזק הפסד, אובדן או פגיעה שיגרמו למועצה או לצד ג' כתוצאה מעוולה שלו או של מי מעובדיו, קבלניו או הבאים מכוחו או מטעמו.

### כל אימת שהמועצה תידרש לפצות אדם או גוף כלשהו בשל נזק, אובדן, פגיעה בגוף או ברכוש, היועץ אחראי להם על פי חוזה זה ו/או על פי דין, ישפה היועץ את המועצה בשל כל סכום שתשלם ו/או שתידרש לשלם או עליה לשלם וכן בכל ההוצאות שנשאה בהן או עלולה לשאת בהן בקשר לתביעה כאמור - וזאת מבלי לגרוע מזכויותיהם על פי חוזה זה ו/או על פי הדין לכל תרופה או סעד אחרים.

## אין באמור בסעיף זה כדי לפטור את היועץ מאחריותו על פי חוזה זה ו/או על פי הדין, וביצוע הביטוח, כאמור לעיל, לא יגרע מהתחייבויות היועץ ונועד רק להקל על היועץ בביצוע חיוביו.

# **ביטוח**

## המועצה בסעיף זה (ביטוח) תקרא: המועצה לקידום תושבי חבל אשכול ו/או מועצה אזורית אשכול ו/או החברה הכלכלית לפיתוח אשכול ו/או תאגידים עירוניים של המועצה ו/או יחידות סמך של המועצה.

## מבלי לגרוע מהתחייבויות המנהל על פי הסכם זה ומאחריותו לנזקים להם הוא יהיה אחראי על-פי כל דין, היועץ מתחייב לעשות ביטוחים כמפורט בהסכם זה. עלות הביטוחים וההשתתפויות העצמיות יחלו על היועץ בלבד. כל דרישות הביטוח הרשומות בהסכם זה ייושמו בפוליסות הביטוח של היועץ לפני ההתקשרות בין הצדדים.

## היועץ יסדיר ביטוח לרכוש וציוד שישמשו אותו לביצוע התחייבויותיו על פי הסכם זה. היועץ מצהיר בזה בשמו ובשם מי מטעמו שלא יבוא בטענה או דרישה כלפי המועצה בגין כל נזק או אבדן שניתן היה לבטח אותם כאמור, וכך גם לגבי תביעת שיבוב מכל סוג לרבות תביעות תחלוף מחברות ביטוח.

## הביטוח הנדרש, גבולות האחריות וסכומי הביטוח הרשומים בפוליסות ובאישור קיום ביטוחים המצ''ב כנספח 2 (להלן: אישור קיום ביטוחים) אשר מהווה חלק בלתי נפרד מהסכם זה, הנם מזעריים ואין בהם משום אישור של המועצה או מי מטעמה להיקף וגודל הסיכון העומד לביטוח. על היועץ יהיה לקבוע ביטוחים וסכומים לביטוח ככל האפשר וכפי הסיכון על מנת למנוע הפסד לו, למועצה ולצד שלישי.

## מובהר בזה כי "אישור קיום ביטוחים" הרשוםבהסכם זה לא נועד לצמצם את התחייבויות על פי ההסכם, והתוכן התמציתי של אישור קיום ביטוחים הינו אך ורק כדי לאפשר למבטחים לעמוד בהנחיות הפיקוח על הביטוח לגבי נוסח אישור קיום ביטוחים.

## הפר היועץ את הוראות פוליסות הביטוח באופן המפקיע את זכויותיו ו/או את זכויות המועצה, יהיה היועץ אחראי לנזקים שייגרמו למועצה באופן מלא ובלעדי ולא תהיינה לו כל תביעות ו/או טענות, כספיות או אחרות כלפיה, והוא יהיה מנוע מלהעלות כלפי המועצה והבאים מטעמה כל טענה כאמור.

## היועץ לבדו יהיה אחראי על פי דין לנזקים בלתי מבוטחים, לרבות נזקים שהם מתחת לגבול ההשתתפות העצמית הנקובה בפוליסה.

## 14 ימי עבודה לפני החתימה על הסכם זה וכתנאי לחתימת המועצה על הסכם זה, ימציא היועץ למועצה את אישור קיום ביטוחים ואת הפוליסות בהן נכללים הביטוחים כפי הנדרש על פי הסכם זה כשהם חתומים על-ידי חברת ביטוח בעלת רישיון של מדינת ישראל לעסוק בסוגי הביטוח הנדרשים.

## 14 ימי עבודה לפני תום תקופת הביטוח הנקובה באישור קיום ביטוחים ו/או בפוליסות, ימציא היועץ למועצה אותם שוב כשהם מתוארכים לתקופת ביטוח נוספת.

## מוסכם בזאת כי בהמצאת אישור קיום ביטוחים ו/או הפוליסות כאמור לעיל, אין משום מתן פטור כלשהו ליועץ על פי הסכם זה ו/או על פי דין, בין אם חברת הביטוח התחייבה לשפות על נזקים כאמור ובין אם לאו, והמצאתם לידי המועצה כאמור לעיל, אין בה כדי להטיל על המועצה אחריות כלשהי לגבי היקפו וטיבו של הביטוח.

## מוצהר ומוסכם בין הצדדים כי המועצה תהיה רשאית לבדוק את אישור קיום הביטוחים ו/או הפוליסות אך לא תהיה חייבת לעשות כך. למען הסר ספק, בדיקתם או אי בדיקתם על ידי המועצה או מי מטעמה אינה פוטרת את היועץ מאחריות על פי דין או אחריות על פי הסכם זה.

## מוצהר ומוסכם בין הצדדים כי המועצה תהיה רשאית לבקש מהיועץ לשנות או לתקן את הפוליסות ו/או את אישור קיום ביטוחים על מנת להתאימם להתחייבויות על פי ההסכם. הבקשה לתיקון או שינוי לא תהווה אישור לתקינות אישור קיום ביטוחים ו/או הפוליסות ולא תחול עקב כך על המועצה אחריות כל שהיא.

## היועץ יכול להגיש העתקי פוליסות ובה ימחק כל מידע שאינו רלוונטי לדרישות המועצה, לרבות מחירים, שמות מבוטחים או ספקים אחרים, כתובות, מידע עסקי סודי וכיוב'.

## מוצהר ומוסכם בין הצדדים, כי באם יחול עיכוב בתחילת ביצוע ההתחייבויות על פי ההסכם עקב אי המצאת או אי הסדרת ביטוח כנדרש, יישא היועץ על פי דין בכל הוצאה או נזק שיגרם עקב העיכוב כאמור.

## היועץ לבדו יהיה אחראי על פי דין לנזק, אבדן והפסד שסיבתם סכום לא מתאים בפוליסת ביטוח או הפרת תנאי הפוליסה או הפרת הוראות הפוליסה.

## היועץ מצהיר כי לא תהיה לו כל טענה ו/או דרישה ו/או תביעה כנגד המועצה ו/או הבאים מטעמה בגין נזק שהוא זכאי לשיפוי ( או שהיה זכאי אלמלא תוכן הפוליסה ) עפ"י הביטוחים הנ"ל ו/או ביטוח אחר שהסדיר, והוא פוטר בזאת אותם מכל אחריות לנזק כאמור. האמור לעיל בדבר פטור מאחריות לא יחול כלפי אדם שביצע נזק בזדון ליועץ.

## הפוליסות ואישור קיום ביטוחים יכללו: ביטוח אחריות כלפי צד שלישי. ביטוח אחריות מעבידים . ביטוח אחריות מקצועית.

## כל הפוליסות תכלולנה: סעיף לפיו תשלום הפרמיות וההשתתפויות העצמיות יחולו על היועץ. סעיף לפיו מוותר המבטח על זכותו לתחלוף כלפי המועצה והבאים מטעמה, הוויתור כאמור לא יחול כלפי מי שביצע נזק בזדון כלפי היועץ. סעיף לפיו המבטח לא יטען לטענת ביטוח כפל כלפי מבטחי המועצה והביטוח של היועץ הינו ראשוני וקודם לכל ביטוח שנערך על ידי המועצה. כיסוי ביטוחי בגין רשלנות ו/או רשלנות רבתי אולם אין בביטול החריג בכדי לפגוע בזכויות המבטח ו/או בחובות המבוטח על פי הדין. כיסוי זיהום פתאומי תאונתי ובלתי-צפוי. סעיף לפיו הפוליסות לא תצומצמנה ולא תבוטלנה במשך תקופת הביטוח, אלא אם תימסר הודעה כתובה על כך בדואר רשום לידי המועצה לכל הפחות 60 יום מראש. סעיף לפיו מעשה או מחדל של היועץ בתום לב לא תפגע בזכויות המועצה לקבלת שיפוי.

## בפוליסה לביטוח אחריות מקצועית יבוטלו חריגים או סייגים בגין: כיסוי זיהום פתאומי תאונתי ובלתי-צפוי. אי יושר של עובדים. חריגה מסמכות בתום לב. אובדן השימוש ועיכוב עקב נזק מכוסה. דיבה, השמצה והוצאת לשון הרע. פגיעה בפרטיות. אחריות בגין קבלני משנה. אובדן מידע ומסמכים.

## בפוליסה לביטוח אחריות מקצועית ירשמו:

### סעיף "תקופת ביטוח רטרואקטיבית". מועד תחילת הכיסוי הרטרואקטיבי לא יהיה מאוחר מיום ההתקשרות בין המועצה לבין היועץ.

### סעיף "תקופת ביטוח וגילוי מאורכת ". תקופת גילוי של 6 חודשים לאחר ביטול או אי חידוש הביטוח למעט עקב מעשה מרמה או אי תשלום ע"י היועץ, ובתנאי שאין ביטוח אחר המכסה את חבות היועץ באותו היקף ביטוח כפי הפוליסה שפקעה.

## הפוליסה לביטוח אחריות סיכוני צד שלישי תכלול כיסוי ביטוחי בגין: תביעות שיבוב של המוסד לביטוח לאומי למעט תביעה כנגד מי שחייב בתשלום דמי ביטוח לאומי כלפי עובדיו. שימוש ברכב שאינו חייב בהסדרת ביטוח על פי הפקודה לביטוח כל רכב מנועי. פגיעה בכל רכוש כולל רכוש בבעלות המועצה. שימוש במכשירי הרמה.

## הפוליסות (מלבד אחריות מקצועית) תהיינה על פי נוסח הידוע בשם 'ביט' או נוסח אחר הדומה לו בכיסוי הביטוחי.

## הרחבי שיפוי:

### הפוליסות צד שלישי ואחריות מקצועית, תכלולנה הרחבת שיפוי לטובת המועצה בגין אחריותה למעשה ו/או טעות ו/או מחדל של היועץ ותכלולנה סעיף "אחריות צולבת" לפיו יחשב הביטוח כאילו הוצאה הפוליסה על שם כל אחד מיחידי המבוטח בנפרד. פוליסת אחריות מקצועית לא תכלול כיסוי בגין תביעות היועץ כלפי המועצה.

### ביטוח אחריות מעבידים יורחב לשפות את המועצה באם תחשב כמעביד של עובדי היועץ.

## גבולות האחריות בפוליסות ואישור קיום ביטוחים יהיו לתובע ולתקופת הביטוח וכדלקמן: ביטוח אחריות כלפי צד שלישי – 1,000,000 ₪. ביטוח אחריות מעבידים, כפי הפוליסה של היועץ . ביטוח אחריות מקצועית - 1,000,000 ₪.

## ככל שלדעת היועץ קיים צורך להרחיב את היקף ביטוחי היועץ ו/או לערוך ביטוחים נוספים ו/או משלימים, יערוך היועץ את הביטוח הנוסף ו/או המשלים כאמור, על חשבונו הוא ובכפוף לאמור לעיל.

## ביטוח אחריות מקצועית יהיה בתוקף, כל עוד קיימת ליועץ אחריות על פי כל דין.

## מבלי לגרוע מכלליות האמור בכל מקום בהסכם זה, ולאורך כל תקופת ההסכם, מתחייב היועץ למלא אחר כל הוראות חוק לביטוח לאומי על כל צוויו ותקנותיו. על היועץ חלה החובה על פי החוק ועל פי הסכם זה לוודא כי כל קבלני המשנה מטעמו יקפידו אף הם למלא אחר כל הוראות חוק לביטוח לאומי על כל צוויו ותקנותיו.

## הוראות סעיף זה (ביטוח) על כל סעיפי המשנה שבו, אינן באות לגרוע מחיובי היועץ לפי הסכם זה, או כדי להטיל על המועצה חבות כל שהיא. מוצהר ומובהר בזאת במפורש, כי אין בעריכת ביטוחים כאמור, כדי ליצור עילות תביעה כלשהן כלפי המועצה שלא היו קיימות כלפיה, אלמלא נערך הביטוח וכן אין בכך כדי לפטור את גורם הנזק (למעט המועצה ) מאחריות בגין נזק שנגרם על ידו.

## הפרה של סעיף זה ( סעיף ביטוח ), תהווה הפרה של תנאי מהותי של ההסכם.

# **אי הסבת ההסכם**

## היועץ מתחייב לא להסב לאחר/ים את זכויותיו או חובותיו לפי הסכם זה, כולן או מקצתן, וכן מתחייב לא לשתף כל אדם או גוף אחר בביצוע מתן השירותים עפ"י הסכם זה, (למעט על ידי עובדיו), וכל זאת אלא אם קיבל את הסכמת המועצה לכך בכתב ומראש.

# **סיום ההתקשרות**

## המועצה תהיה רשאית להפסיק את ההתקשרות שבין הצדדים בכל שלב בהודעה מראש ובכתב בת 30 ימים.

## במקרה האמור לא תהא ליועץ זכות לכל פיצוי ו/או תשלום כלשהוא, למעט בגין שירותים שניתנו על ידו **בפועל**.

# **שונות**

## היועץ מתחייב לשמור על סודיות תוכנו של הסכם זה.

## סעיפים 2, 3, 4, 6, 7, 8 ייחשבו כסעיפים יסודיים של הסכם זה אשר הפרתם תהווה הפרה יסודית של ההסכם ותקנה לצד הניפר את הזכות להודיע על ביטול ההסכם.

## היועץ מתחייב להיות אחראי כלפי המועצה לכל נזק, הפסד או הוצאה מכל סוג, אשר יגרמו לצד שלישי כלשהו, כתוצאה מהפרת התחייבויותיו על פי הסכם זה.

## כל שינוי בהוראות הסכם זה יהיה בכתב, ולא יחייב את המועצה אלא אם נעשה על ידי מי שהוסמך לחייבה.

## הסכם זה מכיל, מגלם, ממצה ומבטא את כל התנאים המוסכמים בין הצדדים, שעניינם הספקת השירותים של היועץ למועצה. אף צד לא ישמע בטענה בדבר הבטחות, ערובות, מצגים, או הסכמות שבעל פה, אשר אינם באים לביטוי בהסכם שירותים זה.

# **כתובות**

## כתובות הצדדים לעניין זה הן כמצוין במבוא להסכם.

## הודעה על פי הסכם זה תהא בכתב ותישלח בדואר רשום, במסירה ידנית או בפקסימיליה.

## הודעה שתשלח בדואר רשום תחשב כאילו הגיעה לתעודתה 72 שעות מעת משלוחה, אם נשלחה בפקסימיליה תחשב כאילו הגיעה לתעודתה בעת שיגורה, ואם הועברה במסירה ידנית – בעת מסירתה.

# **ולראיה באו הצדדים על החתום:**

# **\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

# **המועצה היועץ**

**נספח 1 להסכם**

**הצעת מחיר**

**נספח 2 לחוזה**

|  | אישור קיום ביטוחים | | | | תאריך הנפקת האישור :\_\_\_\_\_\_\_\_\_\_ |
| --- | --- | --- | --- | --- | --- |
| אישור ביטוח זה מהווה אסמכתא לכך שלמבוטח ישנה פוליסת ביטוח בתוקף, בהתאם למידע המפורט בה. המידע המפורט באישור זה אינו כולל את כל תנאי הפוליסה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בפוליסת הביטוח יגבר האמור בפוליסת הביטוח למעט במקרה שבו תנאי באישור זה מיטיב עם מבקש האישור. | | | | | |
| ממבקש האישור | | גורמים נוספים הקשורים למבקש האישור וייחשבו כמבקש האישור | המבוטח | אופי העסקה | ממעמד מבקש האישור |
| שם: המועצה לקידום תושבי חבל אשכול | | שם: מועצה אזורית אשכול ו/או החברה הכלכלית לפיתוח אשכול ו/או תאגידים עירוניים של המועצה ו/או יחידות סמך של המועצה | שם: | הנחיה לקבוצות טיפוליות של הורים וילדים | **מזמין השירותים** |
| ח.פ: | | ח.פ. | ת.ז./ח.פ. |
| מען: | | מען: | מען |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| סוג הביטוח  חלוקה לפי גבולות אחריות או סכומי ביטוח | מספר הפוליסה | נוסח ומהדורת הפוליסה | תאריך תחילה | תאריך סיום | גבול אחריות לכלל  פעילות המבוטח/  סכום ביטוח/שווי  העבודה | | השתתפות עצמית (אין חובה להציג נתון זה | מטבע | כיסויים נוספים בתוקף וביטול חריגים |
| לתקופה | למקרה |
| צד ג' |  | ביט |  |  | 1,000,000 | 1,000,000 |  | **₪** | 302 – אחריות צולבת )למעט בגין אחריותו המקצועית של מבקש האישור(  309 - ויתור על תחלוף לטובת מבקש האישור, למעט בגין מי שגרם לנזק בזדון.  **315 - כיסוי לתביעות מל"ל**  **321 - מבוטח נוסף בגין מעשי או מחדלי המבוטח – מבקש האישור**  **328 - ראשוניות** |
| אחריות מעבידים |  | ביט |  |  |  |  |  | **₪** | 309 - ויתור על תחלוף לטובת מבקש האישור  319 - מבוטח נוסף היה וייחשב כמעבידם של מי מעובדי המבוטח  328 ראשוניות |
| אחריות מקצועית |  |  |  |  | 1,000,000 | 1,000,000 |  | **₪** | 301 - אובדן מסמכים  302 - אחריות צולבת (למעט בגין אחריותו המקצועית של מבקש האישור(  303 - דיבה, השמצה והוצאת לשון הרע  309 - ויתור על תחלוף לטובת מבקש האישור, למעט בגין מי שגרם לנזק בזדון.  321 - מבוטח נוסף בגין מעשי או מחדלי המבוטח  **325 –**  מרמה ואי יושר עובדים  **326 -**  פגיעה בפרטיות  **328 ראשוניות**  **332 -**  תקופת גילוי – 6 חודשים |

| פירוט השירותים )בכפוף, לשירותים המפורטים בהסכם בין המבוטח למבקש האישור, יש לציין את קוד השירות מתוך הרשימה הסגורה המפורטת בנספח **ג'** כפי שמפורסם על ידי רשות שוק ההון, ביטוח וחסכון. ניתן להציג בנוסף גם המלל המוצג לצד הקוד ברשימה הסגורה(\* |
| --- |
| 021 - הדרכות/ קורסים/ סדנאות |

| **ביטול/שינוי הפוליסה** |
| --- |
| שינוי לרעת מבקש האישור או ביטול של פוליסת ביטוח, לא ייכנס לתוקף אלא **60 יום** לאחר משלוח הודעה למבקש האישור בדבר השינוי או הביטול **.** |

| **חתימת האישור** |
| --- |
| **המבטח:** |

**הצהרה על העדר קרבה לעובד הרשות ו/או לחבר מועצה ו/או חבר ועד מקומי**

לכבוד

המועצה האזורית אשכול (להלן: "המועצה")

א.ג.נ.,

1. הנני מצהיר בזאת כי המועצה הביאה לידיעתי את הוראות הסעיפים הבאים:
   1. סעיף 89 ב׳(א) לצו המועצות המקומיות (מועצות אזוריות) תשי"ח - 1958 הקובע כדלקמן :

"חבר מועצה, קרובו, סוכנו או שותפו, או תאגיד שיש לאחד האמורים חלק העולה על עשרה אחוזים בהונו או ברווחיו או שאחד מהם מנהל או עובד אחראי בו, לא יהיה צד לחוזה או לעסקה עם המועצה, לעניין זה, ״קרוב״ - בן זוג, הורה, בן או בת, אח או אחות."

הוראה זו חלה גם על חברי ועד מקומי וקרוביהם, מכוח הוראות סעיף 128 לצו המועצות המקומיות (מועצות אזוריות), תשי"ח- 1958.

* 1. סעיף 59 לצו המועצות המקומיות (מועצות אזוריות) תשי"ח – 1958 הקובע כדלקמן:

"לא יהיה לעובד מועצה, לא במישרין ולא בעקיפין, לא בעצמו ולא על ידי בן-זוגו, סוכנו או שותפו, כל חלק או טובת הנאה בכל חוזה או עסק שנעשה עם המועצה, למענה או בשמה, פרט לענין שיש לעובד בהסכם העבודה שלו או בהסכם הכללי של עובדי המועצה ופרט לחוזה בדבר קבלת שירות מהשירותים שהמועצה מספקת לתושבים; אין לראות עובד כאילו יש לו חלק או טובת הנאה כאמור, אם זיקתו לעסקי המועצה היא כאמור בסעיף 89א(ב) לגבי חברי המועצה."

* 1. כלל 12 (א) של ההודעה בדבר כללים למניעת ניגוד עניינים של נבחרי הציבור ברשויות המקומיות הקובע:

״חבר המועצה לא יהיה צד לחוזה או לעסקה עם הרשות המקומית. לעניין זה, ״חבר מועצה״ - חבר מועצה או קרובו או תאגיד שהוא או קרובו בעלי שליטה בו."

1. בהתאם לכך הנני מבקש להודיע ולהצהיר כי :
   1. בין חברי מליאת המועצה ו/או חברי אחד הועדים המקומיים במועצה, אין לי: בן זוג, הורה, בן או בת, אח או אחות ואף לא מי שאני לו סוכן או שותף.
   2. אין חבר מועצה ו/או חבר ועד מקומי במועצה, קרובו, סוכנו או שותפו, שיש לאחד מהם חלק העולה על עשרה אחוזים בהונו או ברווחיו של התאגיד באמצעותו הגשתי את הצעתי או שאחד מהם מנהל או עובד אחראי בו.
   3. אין לי בן זוג, שותף או מי שאני סוכנו, העובד ברשות.
2. ידוע לי כי המועצה תהיה רשאית להפסיק את ההתקשרות אם יש לי קרבה כאמור לעיל, או אם מסרתי הצהרה לא נכונה.
3. אין באמור לעיל כדי לגרוע מהוראות כל דין בכלל ובפרט מהוראות סעיף 89 ב׳(3) לצו המועצות המקומיות (מועצות אזוריות), לפיהן מליאת המועצה ברוב של 2/3 מחבריה ובאישור שר הפנים, רשאית להתיר התקשרות לפי סעיף 89 א' (א) לצו המועצות המקומיות (מועצות אזוריות), ובלבד שהאישור ותנאיו פורסמו ברשומות.
4. אני מצהיר בזאת כי הפרטים שמסרתי לעיל הם נכונים ומלאים, והאמור בהצהרה זו הינו אמת.

תאריך:\_\_\_\_\_\_\_\_\_\_\_\_\_\_\_

חתימת מורשי חתימה של המציע:\_\_\_\_\_\_\_\_\_\_\_\_\_\_\_\_\_\_\_\_\_

אני מאשר כי מורשי החתימה חתמו בפניי , אישור עו"ד : \_\_\_\_\_\_\_\_\_\_\_\_\_\_\_\_\_